Deurbraak in manslag-saak van SA-dokter | Nuus24
Deurbraak in manslag-saak van SA-dokter
Johannesburg – Die regspan van 'n Suid-Afrikaanse onkoloog wat in Abu Dhabi verhoor word, het 'n moontlike deurbraak gemaak. Die 77-jarige Cyril Karabus word aangekla in verband met die dood van 'n driejarige leukemielyer meer as tien jaar gelede. Karabus se regspan het Maandag 'n mediese leêr gekry wat hulle glo sal bewys dat hulle kliënt streng binne
die reëls opgetree het. Hulle hoop om die nuwe bewyse voor te lê wanneer Karabus Dinsdag in die hof verskyn. Karabus is in 2003 in sy afwesigheid skuldig bevind aan manslag vir die kleuter se dood. Hy is inhegtenis geneem terwyl hy in Augustus deur die Verenigde Arabiese Emirate gereis het. Die aanklaers voer aan dat Karabus nie vir die kind 'n bloedoortapping gegee het nie, wat na bewering tot haar dood gelei het. Volg Nuus24 op Twitter.– RSG